text: Brugsen  i Outrup lukket igen
  10 januar 2018 kl. 15.39
  Brugsen i Outrup er igen lukket på grund af skadedyr
  Det er uddeleren selv, der har valgt at lukke butikken. Det skriver Jyske Vestkysten onsdag. 
  - Vi har set bidemærker i butikken, og derfor har jeg valgt at lukke butikken, indtil vi har fanget skadedyret, siger uddeler Torben Knudsen til Jyske Vestkysten.
  Også den 23. november sidste år lukkede den plagede butik på grund af spor efter rotter eller mus.
  - Nu skal vi have fanget skadedyret, siger uddeleren, der regner med at åbne igen til weekenden.
  